№ 315-НҚ от 21.08.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ Астана қаласы город Астана

**Стандарттаудың кейбір мәселелері туралы**

Қазақстан Республикасы Инвестициялар және даму министрінің   
2018 жылғы 26 желтоқсандағы № 918 «Ұлттық стандарттарды (әскери ұлттық стандарттарды қоспағанда), ұлттық техникалық-экономикалық ақпарат сыныптауыштарын және стандарттау жөніндегі ұсынымдарды әзірлеу, келісу, сараптама жасау, бекіту, тіркеу, есепке алу, өзгерту, қайта қарау, күшін жою және қолданысқа енгізу қағидаларын бекіту туралы» бұйрығына өзгеріс енгізу туралы» бұйрығының 25, 26, 40 және 41-тармақтарына сәйкес және Стандарттау жөніндегі Ұлттық органның Ғылыми-техникалық кеңесінің  
 2024 жылғы 13 тамыздағы № 14 хаттамасы негізінде **БҰЙЫРАМЫН:**

1. Осы бұйрыққа қосымшаға сәйкес ұлттық стандарттар ретінде Қазақстан Республикасының аумағында мемлекетаралық стандарттардың тізбесі қолданысқа енгізілсін.

2. МГС ААЖ-да «Қабылдау» кезеңіне келесі стандарттарды орналастыру:

‒ ГОСТ «Сары май. Тұздың құрамын анықтау. Потенциометриялық әдіс»;

‒ ГОСТ «Майлы дақылдардың тұқымдары. Қолмен немесе автоматты түрде сынама алу».

3. Осы бұйрықтың орындалуын бақылауды Қазақстан Республикасы Сауда және интеграция министрлігінің Техникалық реттеу және метрология комитеті төрағасының жетекшілік ететін орынбасарына жүктелсін.

4. Осы бұйрық қол қойылған күнінен бастап күшіне енеді.

|  |  |
| --- | --- |
| **Төраға** | **Ж. Есенбекова** |

**Подписано**

21.08.2024 09:37 Есенбекова Жанна Рашидовна

